Titiqaqa qutata Manku Qhapaqampi Mama Uxllumpixa mistuniritayna

Titiqaqa qutana nayra yatiyawipa:

Nayra jaya pachana, inkanakatsa nayrapachawa Pirü jach'a suyuna jakiri jaqinakaxa sinti t'aqisipxiritaynaxa. Janiwa sataña yatipkiritaynati, kunatixa janiwa uraqinaksa suma uñatatpkiritaynati. Ukhama, manq'ata awtjatäsinxa, ina jiliri alinakana achunakapa apthapiñatakixa, maysata maysaruwa sarapxiritaynaxa.Thayata ch'uñjatäsinsa, ikiña munasinsa qullunaka tuqiruwa sarapxiritayna, ukanakanwa tiyinakaru mantapxiritayna, arumanaka jakanuqtanatakisa ukhamarusa ikiñataki.

Q'arakayukiwa sarnaqapxiritaynaxa, ukhamarusa mich'inakapampi chakuta sallqauywanakana lip'ichinakapampiwa isisipxiritayna. Janirakiwa nina naktayañsa yatipkiritaynati, ukata sinti t'aqisipxiritayna. Thaya pachanxasinti thayjatäpxiritaynawa, janiwa sarnaqapkiritaynati, jani qhatita manq'akwa manq'apxiritaynaxa.Maya uruxa, intiwa ukanaka uñjaskatayna, ukhama jupanakata khuyapayasina akhama satayna:
- Manku Qhapaqa yuqajampiru, Mama Uxllu phuchajampiruwa uka jaqinakaru yanapapxañapataki khitäxa-sasa. Ukhama, k'atatjamakiwa, Manku Qhapaqampi Mama Uxllumpixa, Titiqaqa sutini maya sinti jach'a qutanaumanakapata mistunipxataynaxa.Manku Qhapaqaxa, mama uxllumpi maya quri thujru ayt'atawa mistunitayna, tatapawa akhama sasa churataynaxa:
- Akiri uraqinaknama sarma, kawkhanti aka qurithujruxa chhaqantkani, uka chiqawjaruwa mä suma marka uñstayätaxa sasa. Jupanakaxa tataparu jaysasawa, taqi chiqaruwa quri wara chhaqantayaña yant'asisa thaqapxatayna.Maya uruxa, mawjaru purisinwa, quri thujruxa k'ataki uraqina chhqantatayna. Ukhama, inti tatana satapa phuqañatwa, Qusqu marka uñstayapxatayna.

Ukhamawa, Manku Qhapaqaxa chachanakaru, yapu papuchaña yatichiritayna. Uywanakapa uywaña, utanakapa utachasiña, ukhamarusa kunaymana aski lurañanaka yaticharakitayna.Mama Uxlluraki warminakaruxa, kunjama wari t'awrampi samicht'ata punchunaka sawuña yatichatayna. Manq'anakapa qhatiyapxañapatakixa sañu phukunaka luraña, ukata kunaymana aski lurawinakampwa yaticharakitaynaxa. Ukhama, taqiniwa juk'ampi suma, kusisita jakxapxiritaynaxa.

Categoría:Nayra sarnaqawi